हांगाच्या मैदानाचेर दादल्यांच्या टी-20 क्रिकेटींत सगल्यांत उण्या स्कोराची नोंद जाली. बीग बॅश लिगेंत सिडनी थंडर्साचो पंगडाचो डाव फक्त 15 धांवड्यांचेर सोंपलो. सिडनी थंडर्स पंगड अॅडिलेड स्ट्रायकर्सान दिल्ले 140 धांवड्यांचो फाटलाव करतालो.
 सिडनी थंडर्साच्या पांच बॅट्समनांक खातें लेगीत उगडपाक जमूंक ना. जाल्यार उरिल्ल्या चार बॅट्समनांक चार धांवड्यांचो आंकडो लेगीत हुपपाक जमलो ना. अॅडिलेड स्ट्रायकर्सा वतीन हॅन्री थॉर्न्टनान सगल्यांत चड 5 विकेटी घेतल्यो. जाल्यार वेस एगरान 4 विकेटी मेळयल्यो. अॅस्टर्न अॅगराक एक विकेट फावो जाली.
 आंतरराष्ट्रीय टी-20 मॅचींचो विचार केलो जाल्यार सगल्यांत उणो स्कोर करपाचो विक्रम टर्कीच्या नांवाचेर आसा. ताणें 2019त झेक प्रजासत्ताका आड खेळटना फक्त 21 धांवड्यो केल्ल्यो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 